Pilti pole, aga juhtunu väärib  kirjapanemist.  Jaanilaupäeval käis Madis alguses vanaisa/vanaema juures ning siis liitus ema/isaga.  Sõi kana ja kooki ja hoiatas teisi, et tuli on "aia!".  Jaanipäeval ollakse tavaliselt kaua üleval. Madis sai aga sellest sootuks valesti aru. Läks kell 23:30 magama ja ärkas 12:45.  Madise vanemad tegid temaga selle une kaasa ja olid ärgates maapõhjani üllatunud. Nad pole juba 15 kuud nii kaua maganud!    veel: Madis oskab nüüd öelda ka itaha! ehk ei taha! Kui ema Madiselt  musikalli norib, siis enamasti Madis põgeneb käest. Tal on kiire. Nüüd oskab öelda itaha!! Madise ema ohkab südamepõhjast ja mõtleb, et mis siis veel näiteks 15 aasta pärast saab..Praegu saab ema meelitamise peale oma musikalli veel kätte.